ചൊവ്വയുടെ നിറം

ചൊവ്വയുടെ ഉപരിതലത്തിന്റെ നിറം അതിനെ മറ്റു ഗ്രഹങ്ങളിൽ നിന്നും പെട്ടെന്ന് തിരിച്ചറിയാൻ സഹായിക്കുന്നു. പല മനുഷ്യ സംസ്കാരങ്ങളും ചൊവ്വയുടെ നിറത്തെ അടിസ്ഥാനമാക്കിയാണ് അതിനു പേരിട്ടിരിക്കുന്നത്. കൂടാതെ ഈ നിറത്തെ പ്രതിനിധീകരിച്ച് പല വിശ്വാസങ്ങളും കെട്ടുകഥകളും നിലനിൽക്കുന്നു. ചൊവ്വയുടെ ഏതാണ്ട് ആദ്യത്തെ പേരായ ഹാർ ഡെക്കർ എന്നതിനു ഈജിപ്‌ഷ്യൻ ഭാഷയിൽ 'ചുവന്ന ആൾ' എന്നാണ് അർഥം.Kieffer, Hugh H., Bruce M. Jakosky, and Conway W. Snyder (1992), "The planet Mars: From antiquity to the present," in Mars, University of Arizona Press, Tucson, AZ, p. 2 ISBN 0816512574  ഭാരതീയ ജ്യോതിഷത്തിൽ ചൊവ്വയ്ക്ക് ലോഹിതാങ്കൻ(അർഥം: ചുവന്ന ആൾ)), അങ്കരാകൻ എന്നെല്ലാമാണ് പേര്. ഇതിനു കാരണവും ചൊവ്വയുടെ ചുവന്ന നിറം തന്നെ . പല സംസ്കാരങ്ങളും ചൊവ്വയെ യുദ്ധത്തിൻറെയും മറ്റും ദേവനാക്കാൻ കാരണവും ചൊവ്വയുടെ ഈ ചോരയുടെ നിറമാണ്. ചൊവ്വയിൽ ഇറങ്ങിയ ആധുനിക പേടകങ്ങൾ നൽകുന്ന വിവരങ്ങൾ അനുസരിച്ച്, ചൊവ്വയുടെ ഉപരിതലം മാത്രമല്ല, അവിടുത്തെ ആകാശവും ചുവന്ന നിറത്തിലാണ്.

നിറത്തിന് കാരണം

ചൊവ്വയുടെ ഈ നിറത്തിന് കാരണം പ്രധാനമായും പൊടിപടലങ്ങലാണ്. ചൊവ്വയുടെ അന്തരീക്ഷത്തിൽ  3 മൈക്രോ മീറ്റർ മുതൽ 45 മൈക്രോ മീറ്റർ വരെ വലിപ്പമുള്ള കണികകൾ കൊണ്ട് നിറഞ്ഞ ഒരു ആവരണം തന്നെ ഉണ്ട്.Fergason et al. (2006), doi 10.1029/2005JE002583Lemmon et al. (2004), doi 10.1126/science.1104474 ഈ ആവരണം സാധാരണയായി മില്ലീമീറ്റർ കണക്കിന് വലിപ്പമുള്ളവയാണ്.

പൊടിപടലങ്ങൾ
ഫെറിക് ഓക്സൈഡ്‌ അടങ്ങിയതിനാലാണ് ചൊവ്വയിലെ പൊടിപടലങ്ങൾക്ക് ചുവപ്പ് നിറം. അന്തരീക്ഷത്തിൽ അടങ്ങിയിരിക്കുന്ന ഫെറിക് ഓക്സൈഡിന്റെ യഥാർത്ഥ ഘടന ഇതുവരെ വേർതിരിചിട്ടില്ലെങ്കിലും, നാനോ ക്രിസ്റ്റൽ ആയ ചുവന്ന ഹെമാറ്റൈറ്റ്(α-Fe2O3)  ആകാം ഇതിന്റെ ഭൂരിഭാഗവും എന്നാണ് നിഗമനം.Bibring et al. (2006), doi 10.1126/science.1122659 Poulet et al. (2007), doi 10.1029/2006JE002840 ബാക്കി ഭാഗം, പിണ്ഡത്തിന്റെ ഏകദേശം 50%ത്തോളം, ടൈറ്റാനിയം കലർന്ന മാഗ്നറ്റൈറ്റ് ആകാം(Fe3O4).Goetz et al. (2007)  മാഗ്നറ്റൈറ്റിന് സാധാരണ ഗതിയിൽ കറുത്ത നിറമാണ് ഉള്ളത്Mindat entry. അതിനാൽ ചൊവ്വയ്ക്ക് ചുവന്ന നിറം നല്കിന്നതിനു  മാഗ്നറ്റൈറ്റിന് പങ്കില്ല.

അവലംബം

 പുറത്തേക്കുള്ള കണ്ണികൾ 
വർഗ്ഗം:ചൊവ്വയുടെ ഭൂമിശാസ്ത്രം